Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 534/12/7702	Humenné, 29.11.2012
EEČ : 2-55-109-2012

U Z N E S E N I E

Trestná vec:	obvinený XXXXX  
Prečin:	ublíženia na zdraví podľa § 158 Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a./  Škoda  hradená poškodenému ml. XXXXX vo výške 1 230,40,- €  
        a Zdravotnej poisťovni    
        Dôvera vo výške 1 118,75,- €.
 b./  Peňažná suma určená na všeobecné prospešné účely  160,- Eur
 c./  Suma odovzdaná štátu na peňažnú pomoc obetiam trestnej činnosti  160,- €. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Koškovce pod spisovou značkou ORP-760/KO-HE-2012.
dňa 18. 05. 2012 v čase okolo 20.00 hod na miestnom futbalovom ihrisku v obci Vyšný Hrušov, okr. XXXXX, na trávnatej ploche jazdil na motocykli zn. Jawa 250 bez evidenčného čísla a bez vodičského oprávnenia, kde v tom  čase sa tam nachádzal aj XXXXX, ktorý spolu so svojím otcom XXXXX hrali futbal a keď prechádzal na motocykli krajom ihriska nevenoval sa dostatočne jeho vedeniu, pričom sa k nemu priblížil XXXXX na ktorého zakričal  „pozor“,  a  XXXXX sa na neho pozrel, ale XXXXX  už nedokázal s motocyklom ubrzdiť, ani sa vyhnúť  a ľavou prednou časťou motocykla narazil do  XXXXX, ktorý v dôsledku nehody utrpel zranenie  pohmoždenie hrudnej steny vľavo stredne  ťažkého stupňa, pohmoždenie hrudnej steny vpravo ľahkého stupňa, poúrazový plášťový pneumotorax vľavo,  pohmoždenie brušnej steny vľavo ľahkého stupňa  s dobou liečenia 28 dní. 

Odôvodnenie: 
	Uznesením povereného príslušníka OO PZ Koškovce sp. zn.  ORP 760/KO-HE-2012  zo dňa  23. 08. 2012 bolo začaté trestné stíhanie a súčasne vznesené obvinenie  ml. XXXXX pre prečin ublíženia na zdraví podľa § 158 Tr. zák. na tom skutkovom základe ako je uvedené vo výrokovej časti tohto uznesenia.
	Obvinený XXXXX  sa k vyššie uvedenému skutku priznal v celom rozsahu, vyhlásil teda, že skutok spáchal, pričom na svoju obhajobu  neuviedol žiadnu podstatnú skutočnosť.  Deklaroval, že je celou situáciou i doterajším prejednaním veci dostatočne poučený do budúcna.  Celý skutok charakterizoval ako mladícku nerozvážnosť, z ktorej je dostatočne poučený. Svoje konanie úprimne oľutoval. Vinu a pochybenie si v plnom rozsahu priznal.  Poškodenému  ml. XXXXX sa ospravedlnil. 
	Čo sa týka náhrady škody  poškodeným stranám  škodu vyčíslenú znalcom vo výške 1 230,40,- Eur, ako bolestné prostredníctvom zákonného zástupcu   dňa  21. 09. 2012 v plnej výške  uhradil a taktiež v plnej výške uhradil   škodu  zdravotnej poisťovni Dôvera a.s.  vo výške 1.118,75 €,  ako liečebné náklady na  pošk.  ml. XXXXX.
	Okrem vlastného priznania je obvinený usvedčovaný výpoveďou  poškodeného   ml. XXXXX, jeho zákonného zástupcu XXXXX,  vykonaným znaleckým dokazovaním z odboru zdravotníctva, ako aj pripojenými listinnými dôkazmi, ktoré tvoria súčasť vyšetrovacieho spisu.  
	Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	Obvinený  a poškodený  uzavreli dňa  30. 10. 2012  na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. 
	Poškodený ml. XXXXX   a jeho zákonný  zástupca XXXXX v rámci mediácie vyhlásili, že so zmierom súhlasia, pričom spôsobená škoda  už bola v plnej výške  zákonným zástupcom obvineného uhradená. 
  	      Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 
	Dňa 30. 10. 2012 vložil  na účet  Okresnej prokuratúry v Humennom  peňažnú sumu vo výške 160,- € a po poučení o možnosti poukázať 50 % zo sumy na iný verejnoprospešný účel, túto možnosť nevyužil a žiadal sumu v plnej výške poukázať na pomoc  obetiam trestných činov v zmysle zákona. 
 	Obvinený a poškodení s týmto spôsobom vybavenia veci vyslovili súhlas. 
	Vzhľadom na okolnosti spáchaného prečinu,  na mieru zavinenia obvineného ml. Parika Pašáka,  ktorý doposiaľ nebol súdne trestaný, z miesta bydliska je hodnotený ako bezproblémový a zodpovedný,  tiež  je kladne hodnotený aj školou ktorú navštevuje a aj ÚPSVaR ,  preto takýto spôsob rozhodnutia v prípade obv. ml. XXXXX  považujem   za dostačujúci. 
  	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu  sťažnosť nie je prípustná. 

JUDr. Magdaléna Sujová
prokurátorka